PATVIRTINTA

Šilutės lopšelio-darželio „Žibutė“

direktoriaus 2018 m. gegužės 10 d.

įsakymu Nr. V1-49

**ŠILUTĖS LOPŠELIO-DARŽELIO „ŽIBUTĖ“ VAIZDO DUOMENŲ TVARKYMO TAISYKLĖS**

**I SKYRIUS**

**BENDROSIOS NUOSTATOS**

1. Vaizdo duomenų tvarkymo taisyklės (toliau - Taisyklės) - reglamentuoja ir nustato

vaizdo stebėjimo Šilutės lopšelio-darželio „Žibutė“ lauko teritorijoje (toliau - Lopšelis-darželis) metu gautų asmens duomenų tvarkymą ir saugojimą, užtikrinant Lietuvos Respublikos asmens duomenų teisinės apsaugos įstatymo (toliau - ADTAĮ), kitų įstatymų bei teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.

2. Vykdant vaizdo stebėjimą vadovaujamasi ADTAĮ, Bendraisiais reikalavimais

organizacinėms ir techninėms asmens duomenų saugumo priemonėms, patvirtintais Valstybinės

duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71 (1.12) „Dėl

Bendrųjų reikalavimų organizacinėms ir techninėms asmens duomenų saugumo priemonėms

patvirtinimo“, (toliau - Bendrieji reikalavimai) ir kitais teisės aktais, reglamentuojančiais asmens

duomenų apsaugą.

3. Taisyklėse vartojamos sąvokos ir trumpiniai:

3.1. **Darbuotojo darbo vieta** – darbui skirta Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) teritorija, kurioje pagal darbo sutartį dirbantis darbuotojas, atlieka pareigybės aprašyme nustatytas funkcijas;

3.2. **Darbuotojai** – Lopšelio-darželio darbuotojai, dirbantys pagal darbo sutartis.

3.3. **Vaizdo stebėjimas** – Taisyklių 7 punkte nurodytomis vaizdo stebėjimo kameromis užfiksuoti ir vaizdo duomenų įrašymo įrenginiuose išsaugoti vaizdo duomenys.

3.4. **Vaizdo stebėjimo kamera** – vaizdo duomenų įrašymo įrenginiai ir vaizdo stebėjimo kameros.

3.5. **Prieiga prie vaizdo įrangos** – fizinė prieiga ar prieiga elektroninio ryšio priemonėmis, suteikianti asmeniui galimybę keisti, šalinti ar atnaujinti techninės vaizdo įrangos komponentes ar programinę įrangą, nustatyti vaizdo įrangos veikimo parametrus;

3.6. Kitos Taisyklėse vartojamos sąvokos atitinka ADTAĮ vartojamas sąvokas. Taisyklių nuostatos negali plėsti ar siaurinti ADTAĮ taikymo srities bei prieštarauti ADTAĮ nustatytiems asmens duomenų tvarkymo reikalavimams ir kitiems asmens duomenų tvarkymą

reglamentuojantiems teisės aktams.

4. **Duomenų valdytojas** – Šilutės lopšelis-darželis „Žibutė“, juridinio asmens kodas 190687584, registracijos adresas Cintjoniškių g. 3, Šilutė, LT-99128, duomenų tvarkymas vykdomas adresu Cintjoniškių g. 3, Šilutė LT-99128.

5. Lopšelio-darželio direktoriaus paskirtas asmuo tvarko vaizdo duomenis.

**II SKYRIUS**

**VAIZDO STEBĖJIMO TIKSLAS IR APIMTIS**

6. Vaizdo stebėjimo tikslas – prevencinė priemonė, vykdoma siekiant užtikrinti Lopšelio-darželio ugdytinių, jų tėvų/globėjų, svečių, darbuotojų ir trečiųjų asmenų saugumą, užtikrinti jų turto apsaugą, viešosios tvarkos palaikymą.

7. Vaizdo stebėjimas vykdomas iš Lopšelio-darželio pastato lauko pusės, lauko teritorijoje 8-mis vaizdo stebėjimo kameromis: po 4 prie kiekvieno korpuso, fiksuojant įėjimus į pastatą ir kiemą.

8. Draudžiama vykdyti vaizdo stebėjimą didesnėje teritorijoje nei yra nurodyta Taisyklių 7 punkte.

9. Vaizdo stebėjimo apimtis keičiama tik pakeitus Taisykles.

**III SKYRIUS**

**DUOMENŲ VALDYTOJO IR TVARKYTOJO FUNKCIJOS, TEISĖS IR PAREIGOS**

10. Lopšelis-darželis, duomenų valdytojas, turi šias teises:

10.1. rengti ir priimti vidinius teisės aktus, reglamentuojančius teritorijos vaizdo stebėjimo vykdymą;

10.3. spręsti dėl vaizdo duomenų teikimo;

10.4. paskirti už vaizdo duomenų apsaugą atsakingą asmenį;

10.5. įgalioti duomenų tvarkytoją tvarkyti vaizdo duomenis;

11. Lopšelis-darželis turi šias pareigas:

11.1. užtikrinti ADTAĮ ir kituose teisės aktuose, reglamentuojančiose asmens duomenų

tvarkymą, nustatytus asmens duomenų tvarkymo reikalavimus;

11.2. įgyvendinti duomenų subjekto teises ADTAĮ nustatyta tvarka;

11.3. užtikrinti asmens duomenų saugumą, įgyvendinant tinkamas organizacines ir

technines asmens duomenų saugumo priemones;

11.4. parinkti tokį duomenų tvarkytoją, kuris garantuotų reikiamas technines ir

organizacines asmens duomenų apsaugos priemones ir užtikrintų, kad tokių priemonių būtų laikomasi bei sudaryti sutartis su duomenų tvarkytojais. Duoti duomenų tvarkytojui nurodymus dėl vaizdo duomenų tvarkymo. Žinoti apie ketinamas sudaryti sutartis su pagalbiniais duomenų tvarkytojais bei duoti išankstinius rašytinius sutikimus dėl jų paskyrimo.

12. Lopšelis-darželis atlieka šias funkcijas:

12.1. nustato teritorijos vaizdo stebėjimo tikslą ir apimtį;

12.2. organizuoja vaizdo stebėjimo sistemos diegimo darbus;

12.3. suteikia prieigos teises ir įgaliojimus tvarkyti vaizdo duomenis;

12.4. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;

12.5. teikia metodinę pagalbą darbuotojams ir duomenų tvarkytojams vaizdo duomenų

tvarkymo klausimais;

12.6. organizuoja vidinius darbuotojų mokymus asmens duomenų teisinės apsaugos

klausimais;

12.7. vykdo kitas funkcijas, reikalingas įgyvendinti Taisyklių 10-11 punktuose nurodytas duomenų valdytojo teises ir pareigas.

13. Duomenų tvarkytojas, kuris nėra Lopšelio-darželio darbuotojas, turi teises numatytas sudarytoje paslaugų sutartyje.

14. Duomenų tvarkytojas, kuris nėra Lopšelio-darželio darbuotojas turi pareigas numatytas sudarytoje paslaugų sutartyje.

15. Duomenų tvarkytojas atlieka šias funkcijas: stebi vaizdą monitoriuose ir esant poreikiui turi teisę peržiūrėti įrašus, siekiant šiose Taisyklėse numatytų tikslų.

**IV SKYRIUS**

**VAIZDO DUOMENŲ TEIKIMAS IR DUOMENŲ GAVĖJAI**

16. Vaizdo duomenys tretiesiems asmenims neteikiami.

17. Lopšelio-darželio Vaizdo duomenys gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamų bylų, kaip įrodymai ar kitais įstatymų nustatytais atvejais.

**V SKYRIUS**

**TECHNINĖS IR ORGANIZACINĖS ASMENS DUOMENŲ SAUGUMO PRIEMONĖS**

18. Siekiant užtikrinti vaizdo duomenų saugumą įgyvendinamos šios organizacinės ir techninės asmens duomenų saugumo priemonės:

18.1. prieiga prie asmens duomenų gali būti suteikta tik tam asmeniui, kuriam asmens

duomenys yra reikalingi jo funkcijoms vykdyti;

18.2. su asmens duomenimis galima atlikti tik tuos veiksmus, kuriems atlikti naudotojui yra suteiktos teisės;

18.3. prieigos prie asmens duomenų slaptažodžiai suteikiami, keičiami ir saugomi užtikrinant jų konfidencialumą. Jie turi būti unikalūs, sudaryti iš ne mažiau kaip 8 simbolių, nenaudojant asmeninio pobūdžio informacijos ir pirmojo prisijungimo metu naudotojo privalomai keičiami. Vėliau - keičiami ne rečiau kaip kartą per 2 mėnesius.

18.4. užtikrinama asmens duomenų apsauga nuo neteisėto prisijungimo prie vidinio

kompiuterinio tinklo elektroninių ryšių priemonėmis;

18.5. užtikrinamas patalpų, kuriose saugomi asmens duomenys, saugumas (apribojamas neįgaliotų asmenų patekimas į atitinkamas patalpas ir pan.);

18.6. užtikrinama kompiuterinės įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).

18.7. kontroliuojama prieiga prie asmens duomenų tokiomis organizacinėmis ir

techninėmis asmens duomenų saugumo priemonėmis, kurios fiksuoja ir kontroliuoja registravimosi bei teisių gavimo pastangas;

18.8. nustatomas leistinų nepavykusių prisijungimų prie programinės įrangos skaičius;

18.9. fiksuojami šie prisijungimų prie asmens duomenų įrašai: prisijungimo

identifikatorius, data, laikas, trukmė, jungimosi rezultatas (sėkmingas, nesėkmingas). Šie įrašai

turi būti saugomi ne trumpiau kaip 1 metus;

18.10. teikiamų asmens duomenų paieškos užklausoje nurodomas asmens duomenų

naudojimo tikslas (-ai);

18.11. užtikrinamas saugių protokolų ir (arba) slaptažodžių naudojimas, kai asmens

duomenys perduodami išoriniais duomenų perdavimo tinklais;

18.12. užtikrinama asmens duomenų, esančių išorinėse duomenų laikmenose ir

elektroniniame pašte, saugos kontrolė ir ištrynimas po jų panaudojimo perkeliant į duomenų bazes ir pan.;

18.13. registruojami asmens duomenų kopijavimo, jei jis daromas, ir atkūrimo jų avarinio praradimo atveju veiksmai (kada ir kas atliko šiuos veiksmus);

18.14. užtikrinama, kad informacinių sistemų testavimas nebūtų vykdomas su realiais

asmens duomenimis, išskyrus būtinus atvejus, kurių metu būtų naudojamos organizacinės ir

techninės asmens duomenų saugumo priemonės, užtikrinančios realių asmens duomenų saugumą;

18.15. užtikrinamas patalpų, kuriose saugomi asmens duomenys, saugumas (užtikrinamas tik įgaliotų asmenų patekimas į atitinkamas patalpas ir pan.).

19. Prieigos teisių ir įgaliojimų tvarkyti vaizdo duomenis suteikimo, naikinimo ir keitimo tvarka:

19.1. prieigos teisės ir įgaliojimai tvarkyti vaizdo duomenis suteikiami, naikinami ir

keičiami Lopšelio-darželio vadovo įsakymu;

19.2. dėl prieigos prie vaizdo duomenų suteikimo kreipiasi darbuotojo tiesioginis vadovas;

19.3. už įsakymo dėl prieigos prie vaizdo duomenų suteikimo ar naikinimo vykdymą

atsakingas Lopšelio-darželio vadovo paskirtas darbuotojas.

19.4. prieigos teisės prie vaizdo duomenų naikinamos pasibaigus Lopšelio-darželio ir darbuotojo darbo santykiams, pasikeitus darbo funkcijoms, kurioms vykdyti prieiga prie vaizdo duomenų nereikalinga, taip pat nutraukus asmens duomenų tvarkymo sutartį, sudarytą su asmens

duomenų tvarkytoju, ar šiai sutarčiai nustojus galioti.

20. Vaizdo duomenų kopijos daromos išimtiniais atvejais: esant nusikalstamos veikos požymiams, klientų, lankytojų sveikatos sutrikdymo ir/ar sužalojimo atvejais ir kitais atvejais, kai reikalinga įrodyti ir/ar paneigti tam tikras aplinkybes.

21. Vaizdo duomenys įrašomi skaitmeniniu būdu į kompiuterio vidinį kietąjį diską (HDD) ir saugomi 2 (dvi) savaites, pasibaigus šiam terminui duomenys ištrinami automatiškai. Jeigu vaizdo įrašų duomenys naudojami kaip įrodymai civilinėje, administracinėje ar baudžiamojoje byloje ar kitais įstatymų nustatytais atvejais ir/ar 20 punkte nurodytais atvejais, vaizdo duomenys, jų kopijos gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

**VI SKYRIUS**

**VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS**

**PAŽEIDIMUS TVARKA**

22. Lopšelio-darželio ar duomenų tvarkytojo darbuotojai, turintys prieigos teisę prie vaizdo duomenų, pastebėję vaizdo duomenų saugumo pažeidimus (veiksmus ar neveikimą, galinčius sukelti ar sukeliančius grėsmę asmens duomenų saugumui) turi informuoti Lopšelio-darželio darbuotoją, atsakingą už duomenų apsaugą.

23. Įvertinus vaizdo duomenų apsaugos pažeidimo rizikos veiksnius, pažeidimo poveikio laipsnį, žalą ir padarinius, kiekvienu konkrečiu atveju Lopšelio-darželio vadovas priima sprendimus dėl priemonių, reikiamų vaizdo duomenų apsaugos pažeidimui ir jo padariniams pašalinti.

**VII SKYRIUS**

**DUOMENŲ SUBJEKTO TEISIŲ ĮGYVENDINIMO TVARKA**

24. Duomenų subjektas turi šias teises:

24.1. žinoti (būti informuotas) apie savo asmens duomenų tvarkymą;

24.2. susipažinti su savo asmens duomenimis ir kaip jie yra tvarkomi;

24.3. nesutikti, kad būtų tvarkomi jo asmens duomenys;

24.4. reikalauti sunaikinti savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi nesilaikant šio ir kitų įstatymų

nuostatų.

25. Duomenų subjekto teisė žinoti apie savo asmens duomenų tvarkymą įgyvendinama šia tvarka:

25.1. asmenys, kurie nėra Lopšelio-darželio darbuotojai ir kurių vaizdo duomenys tvarkomi, vykdant vaizdo stebėjimą, apie vykdomą vaizdo stebėjimą yra informuojami:

25.1.1. iškabinant informacines lenteles prieš patenkant į patalpas ar teritoriją, kurioje vykdomas vaizdo stebėjimas;

25.1.2. informacinėse lentelėse nurodant, kad yra vykdomas vaizdo stebėjimas, Lopšelio-darželio pavadinimą ir juridinio asmens kodą, jos kontaktinę informaciją (adresą arba telefono ryšio numerį), kitą papildomą informaciją (pvz., vaizdo stebėjimo tikslą);

25.2. Lopšelio-darželio darbuotojai apie vaizdo stebėjimą darbo vietoje teritorijoje, kurioje dirba, turi būti informuojami:

25.2.1. prieš pradedant vykdyti vaizdo stebėjimą arba pirmąją darbuotojo darbo dieną, arba pirmąją darbo dieną po darbuotojo atostogų, nedarbingumo laikotarpio ir pan., jei vaizdo stebėjimas buvo pradėtas vykdyti šiuo laikotarpiu;

25.2.2. pasirašytinai suteikiant šią informaciją:13

25.2.2.1. Asmuo vykdantis vaizdo stebėjimą ir tvarkantis vaizdo duomenis;

25.2.2.2. kokiais tikslais vykdomas vaizdo stebėjimas vykdomas šiais tikslais;

25.2.2.3. kam teikiami vaizdo duomenys;

25.2.2.4. Taisyklių 27.1 ir 27.2 ir 27.4 papunkčiuose nurodytą informacijų

26. Duomenų subjekto teisė susipažinti su savo vaizdo duomenimis įgyvendinama šia

tvarka:

26.1. duomenų subjektas, pateikęs Lopšeliui-darželiui ar duomenų tvarkytojui asmens tapatybę patvirtinantį dokumentą arba teisės aktų nustatyta tvarka ar elektroninių ryšių priemonėmis, kurios leidžia tinkamai identifikuoti asmenį, patvirtinęs savo asmens tapatybę, turi teisę gauti informaciją, iš kokių šaltinių ir kokie jo asmens duomenys surinkti, kokiu tikslu jie tvarkomi, kokiems duomenų gavėjams teikiami ir buvo teikti bent per paskutinius vienerius metus.

Jei prašymą duomenų subjektas siunčia paštu ar per pasiuntinį, prie prašymo turi būti pridėta notaro patvirtinta duomenų subjekto asmens tapatybę patvirtinančio dokumento kopija. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir savo asmens tapatybę patvirtinantį dokumentą.

Tuo atveju, jeigu duomenų subjekto teisė susipažinti su savo vaizdo duomenimis, negali

būti įgyvendinta per duomenų subjekto atstovą, nepateikus duomenų subjekto asmens tapatybę patvirtinančio dokumento ar jo patvirtintos kopijos, duomenų subjekto atstovas apie tai turi būti informuojamas ne vėliau kaip per 30 kalendorinių dienų nuo kreipimosi dienos. Jei duomenų subjekto atstovo prašymas išreikštas rašytine forma, duomenų valdytojas turi pateikti jam atsakymą

raštu.

26.2. gavus duomenų subjekto paklausimą dėl jo asmens duomenų tvarkymo ir patikrinus duomenų subjekto tapatybę, duomenų subjektui suteikiama informacija, ar su juo susiję asmens duomenys yra tvarkomi ir pateikiami duomenų subjektui prašomi duomenys (sudaroma

galimybė duomenų valdytojo patalpose peržiūrėti vaizdo įrašą, arba, duomenų subjekto prašymu, pateikiama vaizdo įrašo kopija išorinėje duomenų laikmenoje ar nuotrauka);

26.3. įgyvendinant duomenų subjekto teisę susipažinti su savo vaizdo duomenimis,

užtikrinama trečiųjų asmenų teisė į privatų gyvenimą, t. y. duomenų subjektui susipažįstant su vaizdo įrašu, jeigu vaizdo įraše matomi kiti asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą (pavyzdžiui, transporto priemonės valstybinis numeris), šie vaizdai turi būti retušuoti ar kitais būtais panaikinama galimybė identifikuoti trečiuosius asmenis;

26.4. gavus duomenų subjekto prašymą susipažinti su savo vaizdo duomenimis,

informacija, ar su juo susiję vaizdo duomenys yra tvarkomi, ir duomenų subjekto prašomi duomenys pateikiami ne vėliau kaip per 30 kalendorinių dienų nuo duomenų subjekto kreipimosi dienos. Duomenų subjekto prašymu tokie duomenys turi būti pateikiami raštu. Neatlygintinai tokius duomenis duomenų valdytojas teikia duomenų subjektui kartą per kalendorinius metus.

27. Duomenų subjekto teisė nesutikti su vaizdo duomenų tvarkymu įgyvendinimo šia

tvarka:

27.1. duomenų subjekto teisė nesutikti su vaizdo duomenų tvarkymu įgyvendinama, kai vaizdo duomenys yra teikiami ar atliekamas kitas vaizdo duomenų tvarkymo veiksmas, pavyzdžiui, naudojimas, vadovaujantis ADTAĮ 5 straipsnio 1 dalies 5 ar 6 punktais;

27.2. duomenų subjekto teisė nesutikti su vaizdo duomenų teikimu įgyvendinama prieš atliekant vaizdo duomenų tvarkymo veiksmus Taisyklių 28.1 papunktyje nurodytais pagrindais, duomenų subjektą raštu informuojant: apie ketinamą atlikti vaizdo duomenų tvarkymo veiksmą (teikimą, naudojimą ir pan.); nurodant, jog duomenų subjektas turi teisę nesutikti su tokiu duomenų tvarkymu; paaiškinant, kad teisiškai pagrįstas nesutikimas turi būti išreiškiamas pateikiant rašytinį pranešimą, kuris duomenų valdytojui gali būti pateikiamas asmeniškai, paštu ar elektroninių ryšių priemonėmis; nustatant protingą terminą, per kurį duomenų subjektas turi teisę išreikšti savo valią;

27.3. jeigu duomenų subjektas per nustatytą terminą išreiškia teisiškai pagrįstą nesutikimą, Lopšelis-darželis neatlieka vaizdo duomenų tvarkymo veiksmų ADTAĮ 5 straipsnio 1 dalies 5 ar 6 punktuose nustatytais atvejais ir duomenų subjekto prašymu praneša jam apie jo asmens duomenų tvarkymo veiksmų nutraukimą ar atsisakymą nutraukti duomenų tvarkymo veiksmus, nurodant atsisakymo motyvus.

28. Teisė reikalauti sunaikinti savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, kai duomenys tvarkomi nesilaikant šio ir kitų įstatymų nuostatų įgyvendinama šia tvarka:

28.1. jeigu duomenų subjektas, susipažinęs su savo asmens duomenimis, nustato, kad jo asmens duomenys yra tvarkomi neteisėtai, nesąžiningai, ir pats ar jo įgaliotas atstovas kreipiasi

į duomenų valdytoją, duomenų valdytojas nedelsdamas, ne vėliau kaip per 5 darbo dienas, neatlygintinai patikrina duomenų subjekto asmens duomenų tvarkymo teisėtumą, sąžiningumą ir nedelsdamas sunaikina neteisėtai ir nesąžiningai sukauptus asmens duomenis ar sustabdo tokių asmens duomenų tvarkymo veiksmus, išskyrus saugojimą;

28.2. Lopšelis-darželis, duomenų subjekto ar jo įgalioto atstovo prašymu sustabdžius duomenų subjekto asmens duomenų tvarkymo veiksmus, asmens duomenis, kurių tvarkymo veiksmai

sustabdyti, saugo tol, kol jie bus sunaikinti (duomenų subjekto prašymu arba pasibaigusduomenų saugojimo terminui). Kiti tvarkymo veiksmai su tokiais asmens duomenimis gali būtiatliekami tik:

28.2.1. turint tikslą įrodyti aplinkybes, dėl kurių duomenų tvarkymo veiksmai buvo sustabdyti;

28.2.2. jei duomenų subjektas tiesiogiai ar per įgaliotą atstovą duoda sutikimą toliau tvarkyti savo asmens duomenis;

28.2.3. jei reikia apsaugoti trečiųjų asmenų teises ar teisėtus interesus.

28.3. Lopšelis-darželis nedelsdamas, ne vėliau kaip per 5 darbo dienas, praneša duomenų subjektui ar jo įgaliotam atstovui apie jo prašymu atliktą ar neatliktą duomenų subjekto asmens duomenų sunaikinimą ar asmens duomenų tvarkymo veiksmų sustabdymą;

28.4. duomenų subjekto asmens duomenys naikinami arba jų tvarkymo veiksmai

sustabdomi pagal duomenų subjekto tapatybę ir jo asmens duomenis patvirtinančius

dokumentus, gavus duomenų subjekto ar jo įgalioto atstovo prašymą;

28.5. Lopšelis-darželis nedelsdamas, ne vėliau kaip per 5 darbo dienas, informuoja duomenų gavėjus apie duomenų subjekto ar jo įgalioto atstovo prašymu sunaikintus duomenų subjekto asmens duomenis, sustabdytus asmens duomenų tvarkymo veiksmus, išskyrus atvejus, kai

pateikti tokią informaciją būtų neįmanoma arba pernelyg sunku (dėl didelio duomenų subjektų

skaičiaus, duomenų laikotarpio, nepagrįstai didelių sąnaudų). Tokiu atveju turi būti nedelsiant

pranešama Inspekcijai.

29. Lopšelis-darželis turi teisę motyvuotai atsisakyti įgyvendinti duomenų subjekto teises esant ADTAĮ 23 straipsnio 2 dalyje numatytoms aplinkybėms.

**VIII SKYRIUS**

**BAIGIAMOSIOS NUOSTATOS**

30. Darbuotojai, kurie yra įgalioti tvarkyti vaizdo duomenis arba eidami savo pareigas juos sužino, privalo laikytis šių Taisyklių, pagrindinių asmens duomenų tvarkymo reikalavimų bei

konfidencialumo ir saugumo reikalavimų, įtvirtintų ADTAĮ ir šiose Taisyklėse. Darbuotojai, pažeidę Taisykles ir (ar) ADTAĮ atsako teisės aktų nustatyta tvarka.

31. Taisyklės ne rečiau kaip kartą per 2 metus peržiūrimos ir, reikalui esant ar pasikeitus vaizdo duomenų tvarkymą reglamentuojantiems teisės aktams, atnaujinamos.

32. Patvirtinus Taisykles, visi Lopšelio-darželio darbuotojai su jomis supažindinami pasirašytinai. Priimtas naujas darbuotojas su Taisyklėmis privalo būti supažindintas pirmąją darbo dieną. Už supažindinimą su Taisyklėmis atsakingas ūkvedys.

33. Šilutės lopšelis-darželis „Žibutė“, esant galimybėms, sudaro sąlygas Lopšelio-darželio darbuotojų kvalifikacijai kelti asmens duomenų teisinės apsaugos srityje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_